Sådan opretter og tilpasser man annotationer.
Tiffany Antopolski
tiffany@antopolski.com
Andre Klapper
ak-47@gmx.net

Creative Commons Share Alike 3.0

# Tilføj annotationer

En annotation er et notat eller en kommentar, der tilføjes til et PDF-dokument. Man kan tilføje annotationer ved hjælp af Atril.

Når man åbner en fil, er der et sidepanel i vinduets venstre side. Hvis sidepanelet ikke er synligt, skal du klikke på Vis Sidepanel eller trykke på F9.

I toppen af sidepanelet kan man via punkterne i rullegardinet Miniaturebilleder, Indeks, Annotationer og Bogmærker vælge hvad der skal vises i sidepanelet. (Nogle punkter er måske ikke tilgængelige for nogle dokumenter).

For at oprette en annotation:

Vælg Annotationer fra rullegardinet.

Klik på Tilføj for at tilføje en tekst-annotation.

Klik på det sted i dokumentvinduet, hvor du vil tilføje din annotation. Vinduet Annotation vises.

Skriv din tekst i annotations-vinduet.

Man kan ændre størrelse på noten ved at klikke med venstre musetast på et af hjørnerne i bunden af noten og så bevæge musen.

Luk noten ved at klikke på x i dens øverste hjørne.