Phil Bull
philbull@gmail.com
Anna Philips
anna.cs.au@gmail.com
Naviger, rul og zoom.

# Naviger i dokumentet

Du kan bevæge dig rundt på hver af dokumentets sider ved at gøre som følger:

Rulle op og ned ved hjælp af musehjulet. Flyt rundt på siden ved at bevæge musen:

Højreklik på siden og vælg Autorul.

Flyt musemarkøren mod bunden af vinduet for at rulle ned; der rulles hurtigere, jo længere du flytter den ned i vinduet.

For at standse autorulningen skal du klikke et vilkårligt sted i dokumentet.

Brug dokumentvinduets rullebjælke.

Brug pilene for op og ned på tastaturet.

Træk siden rundt med musen ved at gribe fat i den. Gør sådan:

Flyt musemarkøren til siden og hold midterste museknap nede for at trække den rundt.

Hvis ikke du har en midterknap på musen, så skal du holde venstre og højre museknap nede samtidig og så trække.

# Skift mellem sider

Du kan navigere mellem siderne i et dokument med en af følgende fremgangsmåder:

Tryk på knapperne Ctrl PgUp eller Ctrl PgDn på tastaturet.

Gå til en bestemt side:

Skriv et sidenummer i Vælg side og tryk på Retur.

Hvis du vil gå til begyndelsen eller slutningen af dokumentet:

Tryk på Ctrl Home.

Tryk på Ctrl End.

For at flytte ti sider ad gangen skal du trykke på Skift PgUp eller Skift PgDn.

Som standard kan du kun bevæge dig inden for en side ad gangen. Hvis du gerne vil bevæge dig mellem flere sider ved at rulle eller ved at trække, skal du gå til menuen Vis og vælge Fortløbende.

# Navigere ved hjælp af en sideliste eller en indholdsfortegnelse

Når man åbner en fil er der et sidepanel i vinduets venstre side. Hvis sidepanelet ikke er synligt, skal du klikke på Vis Sidepanel eller F9.

Sidepanelet viser en forhåndsvisning af alle siderne i dokumentet.

Du kan navigere mellem siderne ved at klikke på dem i sidepanelet.

Nogle dokumenter har et indeks eller en indholdsfortegnelse, som kan vises i sidepanelet. Klik på kombinationsfeltet for Miniaturebilleder øverst i sidepanelet og vælg Indeks for at få den at se.

De færreste dokumenter bruger denne mulighed, derfor vil du ikke kunne se deres indeks i sidepanelet.

# Zoom ind og ud

For at justere zoomniveau:

Vælg den ønskede zoom-procent fra kombinationsfeltet i værktøjslinjen.

Alternativt, tryk på knapperne Ctrl+ for at zoome ind, eller Ctrl- for at zoome ud.

Alternativt, hold Ctrl nede og brug musehjulet til at zoome med.

Tilpas side vil få en dokumentside til at fylde hele vindues højde.

Tilpas bredde vil få en dokumentside til at fylde hele vinduets bredde.

Hvis du vil se to sider på samme tid, side om side som i en bog, skal du gå til Vis Dobbelt og trykke på Dobbelt.

Hvis gindstillingen allow-links-change-zoom (tillad at henvisninger ændrer zoomniveauet) er sat til false (falsk), så forhindres henvisninger i at ændre dit zoomniveau.

Du kan bruge hele skærmen til at få vist dokumentet:

Tryk F11.

For at gå ud af fuldskærmsvisning:

Tryk på F11 eller Escape